
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 622 

27 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χρήσης γης και όρων και περιορισμών δό¬ 
μησης σε περιοχές του δήμου Άνω Λιοσίων (ν. Αττι¬ 
κής) για την ανέγερση σταθμού διανομής πεπιε¬ 
σμένου φυσικού αερίου. 1 

Κήρυξη αναδασωτέας έκτασης 13.900 στρεμμάτων 
στην περιφέρεια των Δ.Δ. Συκής, Ξινόβρυσης, Αρ- 
γαλαστής, Μετοχιού, Λαύκου και Προμυρίου των 
Δήμων Αφετών, Αργαλαστής και Σηπιάδος Ν. Μα¬ 
γνησίας. 2 


ΑΠΟΦΑΣΕΙ Σ 

Αριθ. 22699/6294 (1) 

Καθορισμός χρήσης γης και όρων και περιορισμών δόμη¬ 
σης σε περιοχές του δήμου Άνω Λιοσίων (ν. Αττικής) 
για την ανέγερση σταθμού διανομής πεπιεσμένου φυ¬ 
σικού αερίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις της παρ.3 του άρθρου 6 του ν.2052/ 
1992 «Μέτρα για την αντιμετώπιση του νέφους και πολεο- 
δομικές ρυθμίσεις» (Α' 94). 

2. -Τις διατάξεις του άρθρου 29Ατου ν. 1558/1985 «Κυβέρ¬ 
νηση και Κυβερνητικά Όργανα» (Α' 137) που προστέθηκε με 
το άρθρο 27 του ν.2081/1992 (Α' 154) και ανπκαταστάθηκε 
μετηνπαρ. 2α του άρθρου 1 του ν.2469/1997 (Α'38). 

3. - Τις διατάξεις του άρθρου 7 της 5063/184/2000 από¬ 
φασης του Υπουργού Μεταφορών και Επικοινωνιών 
«Όροι και προϋποθέσεις για τη χορήγηση αδειών ίδρυ¬ 
σης και λειτουργίας πρατηρίων πεπιεσμένου φυσικού αε¬ 
ρίου (ΟΝ6). 

Λ.- Το 105449/26-1-2000 έγγραφο της Ειδικής Υπηρε¬ 
σίας Περιβάλλοντος του Υπουργείου Περιβάλλοντος,Χω¬ 
ροταξίας και Δημοσίων Έργων «Κατάταξη σε κατηγορία 
του έργου φυσικού αερίου «Σταθμός Ανεφοδιασμού Λεω¬ 
φορείων με φυσικό αέριο στα Άνω Λιόσια». 


5. - Την 471/2000 απόφαση Νομάρχη Δ. Αττικής «Έγκρι¬ 
ση Μελέτης Περιβαλλοντικών Επιπτώσεων και Περιβαλ¬ 
λοντικών Όρων του σταθμού Ανεφοδιασμού με Φυσικό 
Αέριο της ΔΕΠΑ που θα εγκατασταθεί στα Α.Λιόσια». 

6. - Την 1/συν.62η/28-6-2000 γνωμοδότηση της Εκτελε¬ 
στικής Επιτροπής του Οργανισμού Αθήνας. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στις περιοχές του δήμου Άνω Λιοσίων (ν.Αττικής), 
όπως φαίνονται με στοιχεία ΑΒΓΔΕΖΗΘΙΑ και ΚΛΜΝΞΟ- 
ΠΡΣΤΥΚ στο σχετικό πρωτότυπο διάγραμμα με αριθμό 
5000-100-04 σε κλίμακα 1:200 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 22699/2000 πράξη και που αντίτυπο του σε φωτοσμί¬ 
κρυνση δημοσιεύεται με την παρούσα απόφαση, καβορί- 
ζεται χρήση σταθμού διανομής πεπιεσμένου φυσικού αε¬ 
ρίου ΟΝΟ για την εξυπηρέτηση των λεωφορείων του 
ΟΑΣΑ με τις παρακάτω προϋποθέσεις: 

ί) Στη μεταξύ του σταθμού διανομής και του σταθμού 
του ΟΑΣΑ ζώνη, να μην επιτρέπεται η χρήση κατοικίας, 
στο πλαίσιο εξειδίκευσηςτωνχρήσεωντου ΓΠΣ με τη δια¬ 
δικασία σύνταξης και θεσμοθέτησης της πολεοδομικής 
μελέτης της περιοχής. 

ϋ) Πρέπει υποχρεωτικά να αποκτηθεί η έκταση νοτίως 
του χώρου του υπό εγκατάσταση πρατηρίου, είτε από τη 
ΔΕΠΑ ΑΕ, είτε από τον ΟΑΣΑ,προς δημιουργία ενός ενι¬ 
αίου συνόλου, ώστε να υπάρξει λειτουργική σύνδεση των 
εγκαταστάσεων χωρίς δημιουργία εξωγενούς κυκλοφο¬ 
ρίας. 

ίίί) Με την κατασκευή του δρόμου (Δυτική Περιφερεια¬ 
κή Αιγάλεω) που προβλέπεται να γίνει 150 μ. βορειότερα 
του σταθμού διανομής,να προβλεφθεί σε επόμενη φάση 
η κυκλοφοριακή σύνδεση αυτού με το σταθμό του ΟΑΣΑ, 
ώστε να αποφεύγεται κυκλοφορία εξωγενής στην περιο¬ 
χή και που να αφορά κυρίως στην εξυπηρέτηση του ως 
άνω σταθμού. 

2. - Στις παραπάνω περιοχές καβορι'Ζονται όροι και πε¬ 
ριορισμοί δόμησης ως εξής: 

α) για το γήπεδο με στοιχεία ΑΒΓΔΕΖΗΘΙΑ: 

Ελάχιστο εμβαδόν γηπέδου: χίλια διακόσια (1.200) τ.μ. 
Μέγιστο ποσοστό κάλυψης: πενήντατοις εκατό (50%) της 
επιφάνειας του. 

Συντελεστής δόμησης: εξήντα εκατοστά (0,60). Μέγι¬ 
στος επιτρεπόμενος αριθμός ορόφωντων κτιρίων δύο (2) 
με μέγιστο επιτρεπόμενο ύψος αυτών έντεκα (11) μ. 

Το ύψος της συμπαγούς περίφραξης των εγκαταστά¬ 
σεων, εφ’ όσον απαιτείται για λόγους ασφαλείας του κοι¬ 
νού και των εγκαταστάσεων,δεν επιτρέπεται να υπερβαί¬ 
νει τα τρία (3) μέτρα. 

Ελάχιστη απόσταση των κτιρίων από τα όρια του γηπέ¬ 
δου και τις ήδη διαμορφωμένες κρασπεδικές γραμμές: 

Από τα πίσω και πλάγια όρια τρία μέτρα και έξι δέκατα 
(3.6) μ. 

Από το υπάρχον κράσπεδο της Λεωφ.Καραϊσκάκη έξι 
και έξι δέκατα (6,6) μ. Από το υπάρχον κράσπεδο της 
οδού Νικηταρά έξι και έξι δέκατα (6.6) μ. 

3. Η ισχύς της παρούσας απόφασης αρχίζει από τη δη¬ 
μοσίευσή της στην εφημερίδα της Κυβερνήσεως. 

Οι υπόγειοι αναγκαίοι βοηθητικοί χώροι στον υποσταθ¬ 
μό της ΔΕΗ μπορεί να είναι σε επαφή με τα πίσω και πλά¬ 
για όρια. 

β) για το γήπεδο με στοιχεία ΚΛΜΝΞΟΠΡΣΤΥΚ: 

Ελάχιστο εμβαδόν γηπέδου: χίλια οκτακόσια (1800) τ.μ. 

Μέγιστο ποσοστό κάλυψης: τριάντα τοις εκατό (30 %) 
της επιφάνειας του. 

Συντελεστής δόμησης: σαράντα εκατοστά (0,40). 


Συντελεστής κατ’ όγκο εκμ/σης: τέσσερα και πέντε δέ¬ 
κατα (4,5). 

Μέγιστος επιτρεπόμενος αριθμός ορόφων των κτιρίων 
δύο (2) με μέγιστο επιτρεπόμενο ύψος αυτών έντεκα (11) μ. 

Επιτρέπεται η κατασκευή συμπαγούς περίφραξης των 
εγκαταστάσεων,εφ’ όσον τούτο απαιτείται για λόγους 
ασφαλείας του κοινού και των εγκαταστάσεων, που δεν 
επιτρέπεται να υπερβαίνει τα τρία (3) μ. 

Ελάχιστη απόσταση των κτιρίων από τα όρια του γηπέ¬ 
δου και τις ήδη διαμορφωμένες κρασπεδικές γραμμές: 

Από τα πίσω και πλάγια όρια τρία μέτρα και έξι δέκα¬ 
τα (3,6). 

Από το υπάρχον κράσπεδο της Λεωφ.Καράίσκάκη έξι 
και έξι δέκατα (6,6) μ. 

Από το υπάρχον κράσπεδο της οδού Νικηταρά έξι και 
έξι δέκατα (6,6) μ. 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 2240 (2) 

Κήρυξη αναδασωτέας έκτασης 13.900 στρεμμάτων 
στην περιφέρεια των Δ.Δ. Συκής, Ξινόβρυσης, Αρ- 
γαλαστής. Μετοχιού, Λαύκου και Προμυρίου των 
Δήμων Αφετών, Αργαλαστής και Σηπιάδος Ν. Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις δ/ξειςτου Ν.3200/55 περί διοικητικής αποκέντρω¬ 
σης όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/70. 

2. Τις δ/ξεις του άρθρ. 117 παρ. 3 του Συντάγματος. 

3. Τις διατάξεις του Ν.998/79 "Περί προστασίας Δασών 
κλπ και ειδικότερα: 

α)του άρθρου 41 παρ. 1, β) του άρθρ. 38 παρ. 1. 

4) Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24,9.80Λ 

5. Την αριθμ. 4513/25.8.2000 πρόταση του Δασαρχείου 
Βόλου με την οποία πρστείνεται η κήρυξη της έκτασης 
που αναφέρεται στο θέμα ως αναδασωτέας. 

6. Του Ν.2503/30.5.97 “Περί διοίκησης, αποκέντρωσης, 
στελέχωσης της Περιφέρειας κ.α. δ/ξεις". 

7. Την αριθ. 2155/29.8.97 Απόφαση του Γενικού 
Γραμματέα της Περιφέρειας Θεσσαλίας, περί εξου¬ 
σιοδοτήσεων των Δ/ντών Δασών των Νομών της Περι¬ 


φέρειας να υπογράφουν με εντολή του αποφάσεις για 
την κήρυξη αναδασωτέων εκτάσεων, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής και την αποκατάσταση με φυ¬ 
σική αναγέννηση της βλάστησης που κάηκε, την διακατε- 
χομένη και δημοτική έκταση με δασικό χαρακτήρα, εμβα- 
δού 13.900 στρεμ. που βρίσκεται στην περιφέρεια των Δ. 
Δ. Συκής, Ξινόβρυσης, Αργαλαστής, Μετοχιού, Λαύκου 
και Προμυρίου των Δήμων Αρετών, Αργαλαστής και Ση¬ 
πιάδος Ν. Μαγνησίας και προσδιορίζεται όπως αυτή εμ- 
φαίνεται στο επισυναπτόμενο χάρτη με κλ. 1:50.000 και 
έχει όρια: 

Ανατολικά: Αιγαίο Πέλαγος, γεωργικές και δασικές 
εκτάσεις. 

Δυτικά: Δασικές και γεωργικές εκτάσεις. 

Βόρεια: Ρέμα - όριο Δ.Δ. Συκής - Νεοχωρίου. 

Νότια: Επαρχιακός δρόμος Λαύκου - Προμυρίου και 
αγροτικός δρόμος προς Αγ. Αθανάσιο Λαύκου, όπως φαί¬ 
νεται στο συνημμένο διάγραμμα, που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 4 Σεπτεμβρίου 2000 

Με εντολή Γενικού Γ ραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

πΐΓΡΤΦΕΡΕΙ Α 9ΕΕΕΛΛΙΛΕ 

ΕΟστ <> Ετσθαοαιακ 
_»^-ιΤασολό γσς 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









